**11/2018. (VI. 25.) MÜK szabályzat  
a fegyelmi bizottságokról, valamint az országos fegyelmi főbiztosi és fegyelmi biztosi tisztséget ellátó tisztségviselők létszámáról**

A Magyar Ügyvédi Kamara küldöttgyűlése az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 8. és 33. pontjában foglalt felhatalmazás alapján, az Üttv. 157. § (2) bekezdés e) pontjában foglalt feladatkörében eljárva

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat véleményének kikérésével,

az 1.1. pont a) alpontja és a 2.2. pont tekintetében az Üttv. 156. § (3) bekezdésében meghatározott feladatkörében eljáró Országos Kamarai Jogtanácsosi Tagozat egyetértésével,

az 1.1. pont b) alpontja és a 2.2. pont tekintetében az Üttv. 156. § (3) bekezdésében meghatározott feladatkörében eljáró Országos Alkalmazott Ügyvédi Tagozat egyetértésével,

a következő szabályzatot alkotja:

**1. Az országos fegyelmi bizottság kamarai jogtanácsos és alkalmazott ügyvéd tagjainak létszáma**

**1.1.** Az országos fegyelmi bizottság

a) kamarai jogtanácsos tagjainak a száma hat,

b) alkalmazott ügyvéd tagjainak a száma kettő.

**2. A regionális fegyelmi bizottság**

**2.1.** A regionális fegyelmi bizottságok elnevezését, működési területét, székhelyét és – területi ügyvédi kamarai bontásban – az ügyvéd tagjainak a számát az 1. melléklet tartalmazza.

**2.2.** A regionális fegyelmi bizottság kamarai jogtanácsos, illetve alkalmazott ügyvéd tagjainak az Üttv. 169. § (3) bekezdése szerinti számát a Magyar Ügyvédi Kamara elnöke a kerekítés általános szabályainak alkalmazásával a tagozati tisztségviselők általános delegálása napjának a kitűzésével egyidejűleg határozatban állapítja meg.

**2.3.** A valamennyi területi ügyvédi kamara általános választásának lezajlását követő 10 napon belül a megválasztott és delegált fegyelmi bizottsági tagok alakuló ülést tartanak, amelyen az ügyvédtagok közül megválasztják a regionális fegyelmi bizottság elnökét és elnökhelyettesét.

**2.4.** A regionális fegyelmi bizottság alakuló ülését a legnagyobb létszámú kamara elnöke hívja össze és kijelöli az ülést levezető elnököt.

**2.5.** A regionális fegyelmi bizottság alakuló ülésén bármely bizottsági tag javaslatot tehet az elnök személyére vonatkozóan. A választás a legalább egy jelöléssel rendelkező ügyvéd elnökjelöltek között titkos szavazással történik.

**2.6.** A regionális fegyelmi bizottság elnöke az az elnökjelölt, aki a titkos szavazással lebonyolított választás során a legtöbb szavazatot, elnökhelyettese az az elnökjelölt, aki a második legtöbb szavazatot kapta. A legtöbb vagy a második legtöbb szavazatot elért jelöltek közötti szavazategyenlőség esetén a választást az érintett jelöltek között nyomban meg kell ismételni. Ha ismételten szavazategyenlőség alakul ki, a regionális fegyelmi bizottság elnökét, illetve elnökhelyettesét az azonos szavazatot elért elnökjelöltek, illetve elnökhelyettesek közül a levezető elnök a regionális fegyelmi bizottság alakuló ülésén sorsolással választja ki.

**3. A vezető fegyelmi biztosi és fegyelmi biztosi tisztséget ellátó tisztségviselők létszáma**

3.1. A vezető fegyelmi biztosi tisztséget területi ügyvédi kamaránként egy-egy tisztségviselő látja el.

3.2. A fegyelmi biztosi tisztséggel járó feladatokat a 2. mellékletben meghatározott számú tisztviselő látja el.

**4. Záró rendelkezések**

4.1. Ez a szabályzat a közzétételét követő napon lép hatályba.

4.2. Megválasztásuktól 2019. január 1-ig, de legkésőbb a regionális fegyelmi bizottságok megalakulásáig a fegyelmi megbízottak jogkörében a fegyelmi biztosok járnak el.

Budapest, 2018. július „ ”

|  |  |
| --- | --- |
| **Dr. Bánáti János elnök** | **Dr. Fekete Tamás főtitkár** |

*1. melléklet a …/2018. (… …) MÜK szabályzathoz*

**A regionális fegyelmi bizottságok és ügyvéd tagjaik száma**

|  |  |  |  |  |
| --- | --- | --- | --- | --- |
| **1.** | **Budapesti Regionális Fegyelmi Bizottság** | | | |
| Illetékessége: | | Budapesti Ügyvédi Kamara működési területe | | |
| Székhelye: | | Budapesti Ügyvédi Kamara székhelye | | |
| Ügyvéd tagjainak száma: | | | 27 | |
| **2.** | **Pest Megyei Regionális Fegyelmi Bizottság** | | | |
| Illetékessége: | | Pest Megyei Ügyvédi Kamara és  Nógrád Megyei Ügyvédi Kamara működési területe | | |
| Székhelye: | | Pest Megyei Ügyvédi Kamara székhelye | | |
| Tagjainak száma: | | | | |
|  | Pest Megyei Ügyvédi Kamara | | | 15 |
|  | Nógrád Megyei Ügyvédi Kamara | | | 5 |
| **3.** | **Győri Regionális Fegyelmi Bizottság** | | | |
| Illetékessége: | | Győr-Moson-Sopron Megyei Ügyvédi Kamara,  Zala Megyei Területi Ügyvédi Kamara és  Vas Megyei Ügyvédi Kamara működési területe | | |
| Székhelye: | | Győr-Moson-Sopron Megyei Ügyvédi Kamara székhelye | | |
| Ügyvéd tagjainak száma: | | | | |
|  | Győr-Moson-Sopron Megyei Ügyvédi Kamara | | | 10 |
|  | Zala Megyei Területi Ügyvédi Kamara | | | 6 |
|  | Vas Megyei Ügyvédi Kamara | | | 6 |
| **4.** | **Fejér Megyei Regionális Fegyelmi Bizottság** | | | |
| Illetékessége: | | Fejér Megyei Ügyvédi Kamara,  Veszprém Megyei Ügyvédi Kamara és  Komárom-Esztergom Megyei Ügyvédi Kamara működési területe | | |
| Székhelye: | | Fejér Megyei Ügyvédi Kamara székhelye | | |
| Ügyvéd tagjainak száma: | | | | |
|  | Fejér Megyei Ügyvédi Kamara | | | 7 |
|  | Veszprém Megyei Ügyvédi Kamara | | | 7 |
|  | Komárom-Esztergom Megyei Ügyvédi Kamara | | | 7 |
| **5.** | **Pécsi Regionális Fegyelmi Bizottság** | | | |
| Illetékessége: | | Pécsi Ügyvédi Kamara,  Somogy Megyei Ügyvédi Kamara és  Tolna Megyei Ügyvédi Kamara működési területe | | |
| Székhelye: | | Pécsi Ügyvédi Kamara székhelye | | |
| Ügyvéd tagjainak száma: | | | | |
|  | Pécsi Ügyvédi Kamara | | | 9 |
|  | Somogy Megyei Ügyvédi Kamara | | | 7 |
|  | Tolna Megyei Ügyvédi Kamara | | | 5 |
| **6.** | **Szegedi Regionális Fegyelmi Bizottság** | | | |
| Illetékessége: | | Szegedi Ügyvédi Kamara,  Bács-Kiskun Megyei Ügyvédi Kamara és  Békés Megyei Ügyvédi Kamara működési területe | | |
| Székhelye: | | Szegedi Ügyvédi Kamara székhelye | | |
| Tagjainak száma: | | | | |
|  | Szegedi Ügyvédi Kamara | | | 12 |
|  | Bács-Kiskun Megyei Ügyvédi Kamara | | | 12 |
|  | Békés Megyei Ügyvédi Kamara | | | 5 |
| **7.** | **Borsod-Abaúj-Zemplén Megyei Regionális Fegyelmi Bizottság** | | | |
| Illetékessége: | | Borsod-Abaúj-Zemplén Megyei Ügyvédi Kamara,  Nyíregyházi Ügyvédi Kamara és  Heves Megyei Ügyvédi Kamara működési területe | | |
| Székhelye: | | Borsod-Abaúj-Zemplén Megyei Ügyvédi Kamara székhelye | | |
| Ügyvéd tagjainak száma: | | | | |
|  | Borsod-Abaúj-Zemplén Megyei Ügyvédi Kamara | | | 12 |
|  | Nyíregyházi Ügyvédi Kamara | | | 12 |
|  | Heves Megyei Ügyvédi Kamara | | | 7 |
| **8.** | **Debreceni Regionális Fegyelmi Bizottság** | | | |
| Illetékessége: | | Debreceni Ügyvédi Kamara és  Jász-Nagykun-Szolnok Megyei Ügyvédi Kamara működési területe | | |
| Székhelye: | | Debreceni Ügyvédi Kamara székhelye | | |
| Ügyvéd tagjainak száma: | | | | |
|  | Debreceni Ügyvédi Kamara | | | 12 |
|  | Jász-Nagykun-Szolnok Megyei Ügyvédi Kamara | | | 7 |

*2. melléklet a …/2018. (… …) MÜK szabályzathoz*

**A fegyelmi biztosok létszáma területi ügyvédi kamaránként**

|  |  |
| --- | --- |
| **Kamara** | **Fegyelmi biztosi feladatokat ellátó tisztségviselők száma** |
| Budapesti Ügyvédi Kamara | 7 fő |
| Bács-Kiskun Megyei Ügyvédi Kamara | 2 fő |
| Békés Megyei Ügyvédi Kamara | 1 fő |
| Borsod-Abaúj-Zemplén Megyei Ügyvédi Kamara | 2 fő |
| Debreceni Ügyvédi Kamara | 2 fő |
| Fejér Megyei Ügyvédi Kamara | 2 fő |
| Győr-Moson-Sopron Ügyvédi Kamara | 1 fő |
| Heves Megyei Ügyvédi Kamara | 2 fő |
| Jász-Nagykun-Szolnok Megyei Ügyvédi Kamara | 1 fő |
| Komárom-Esztergom Megyei Ügyvédi Kamara | 2 fő |
| Nógrád Megyei Ügyvédi Kamara | 1 fő |
| Nyíregyházi Ügyvédi Kamara | 2 fő |
| Pest Megyei Ügyvédi Kamara | 3 fő |
| Pécsi Ügyvédi Kamara | 2 fő |
| Somogy Megyei Ügyvédi Kamara | 1 fő |
| Szegedi Ügyvédi Kamara | 2 fő |
| Tolna Megyei Ügyvédi Kamara | 1 fő |
| Vas Megyei Ügyvédi Kamara | 1 fő |
| Veszprém Megyei Ügyvédi Kamara | 1 fő |
| Zala Megyei Ügyvédi Kamara | 1 fő |